በሥራቸውና አለም ባደነቀላቸው የስዕል ሥራዎቻቸው “የሎሬትነት” ማዕረግን አግኝተዋል፤ “የማይሞተው ጠቢብ” የተሰኙት እጅግ የተከበሩ የአለም ሎሬት ሜትር አርቲስት አፈወርቅ ተክሌ። የአእምሯቸውን ምጥቀት በሥዕል ሥራ ላይ ለዓለም ማሳየት ከመቸላቸውም ባሻገር በተለያዩ ታላላቅ የአለም አገራት ለትምህርት ሄደው ዘመናቸውን በአገራቸው ለመጨረስ የታደሉ ጥበበኛም ነበሩ። የሥራቸው ፍሬዎችም እውቅናና ክብርን ያጎናፀፋቸው የሀገራችን አይረሴ ባለተሰጥኦ ናቸው። “የሚያጠግብ እንጀራ ከምጣዱ ያስታውቃል” እንዲሉ “አፈወርቅ ተክሌ በተማሪነታቸው ዘመን ብቻ ከእስር በላይ ልዩ ልዩ ሽልማቶችን አግኝተዋል። ከእነሱም ውስጥ በስነ-ጥበብ መስክ ላበረከቱት አስተዋፅኦ በንጉሱ በክብር የተበረከተላቸው ሽልማት ይገኝበታል።” (ገፅ፡120)
